Sungai Temuloh

Sungai Temuloh ialah sebatang sungai di Sarawak, Malaysia. Aliran air Sungai Temuloh mengalir di dalam kawasan Daerah Dalat, iaitu daerah yang membentuk Bahagian Mukah. Sungai Temuloh memainkan peranannya sebagai anak sungai kepada Batang Oya (Sungai Oya), dalam lembangan Batang Oya.

 Latar belakang  
Nama Sungai Temuloh mula ditunjukkan dalam peta topografi East Malaysia 1:50 000 siri T735 yang diterbitkan oleh Direktorat Survei Antarabangsa (Directorate of Overseas Surveys) untuk Direktorat Pemetaan Negara Malaysia. Dalam peta terbabit, label ringkas "Sg. Temuloh" digunakan bagi menggambarkan kewujudan entiti geografi ini sebagai Sungai Temuloh. Singkatan Sg. dalam penamaan ringkas Sungai Temuloh digunakan merujuk kepada sungai.

 Ciri hidrografi 
Sumber aliran air Sungai Temuloh adalah di sekitar kawasan pertanian pokok baka, berdekatan dengan aliran air Sungai Sia dan Jalan Negeri Sarawak Q1210 (Jalan Lebrasau Water Intake) ke loji penapisan air Kampung Labasau. Sumber terletak kira-kira  ke arah timur laut dari kawasan Kampung Medong Masjid, pada anggaran 0 hingga 10 meter dari aras permukaan laut. Dari peringkat hulu ke peringkat hilir, aliran air Sungai Temuloh bergerak secara linear ke arah selatan dan tiada anak sungai yang bergabung dengannya. Sungai Temuloh akan bergabung dengan Batang Oya sebagai muara sungai terbabit. Muara sungai terletak kira-kira  ke arah timur laut dari Kampung Medong, pada anggaran 0 hingga 10 meter dari aras permukaan laut. Tanjung Mutin berada pada bahagian bertentangan dengan muara Sungai Temuloh. Aliran air dari Sungai Temuloh bergabung dengan Batang Oya, dan seterusnya mengalir menuju ke Laut China Selatan. 

Sungai Temuloh membentang sepanjang  dari peringkat hulu ke peringkat hilir. Selain itu, sungai ini merupakan sebahagian daripada kawasan lembangan Batang Oya yang terletak di dalam Bahagian Mukah. Di dalam lembangan Batang Oya itu sendiri, kedudukan Sungai Temuloh adalah dua anak sungai lain iaitu sebelum Sungai Putei di hilir berhampiran likuan sungai Tanjung Tud dan selepas Sungai Lidau di hulu berhampiran Kampung Medong Hulu.

Berdasarkan peta topografi Nanga Tamin dalam siri DNMM5201 oleh JUPEM, aliran air sungai melewati kawasan penanaman pokok baka yang pelbagai sahaja apabila ditelusuri ke peringkat hilir. Tiada rumah yang dimiliki oleh penduduk kampung dibina di sepanjang lembah. Maka, tiada petempatan yang dibina di sepanjang lembah. Kampung Medong Masjid, Kampung Medong Seberang, dan Kampung Medong Hulu yang membentuk Kampung Medong pada bahagian barat sungai merupakan petempatan yang berhampiran dengannya.

 Lihat juga 
 Sungai Putei, anak sungai Batang Oya berikutnya menuju ke hilir sungai
 Sungai Lidau, anak sungai Batang Oya berikutnya menuju ke hulu sungai

 Rujukan 

Temuloh
Temuloh